спецификацията, за която не се изисква промяна в публикувания единен документ (член 9, параграф 3 от Регламент (ЕО) No 510/2006)
 —
 
 Временна промяна в спецификацията като последица от налагането на задължителни санитарни или фитосанитарни мерки от страна на публичните органи (член 9, параграф 4 от Регламент (ЕО) No 510/2006)
 3. Промяна/промени:
 Точка 4.4 Доказателство за произход: искането е за удължаване на срока за поставяне на отличителния знак за ЗГУ „Abbacchio Romano“ до 20 дни след раждането на животните вместо сегашните 10.
 Искането е свързано с необходимостта да се избегне инфектиране на ушната мида, което в някои случаи води до унищожаване на кланичния труп със съответните финансови щети за селскостопанските производители. Подобни случаи са регистрирани най-вече в периоди на горещини.
 ЕДИНЕН ДОКУМЕНТ
 Регламент (ЕО) No 510/2006 на Съвета относно закрилата на географски указания и наименования за произход на земеделски продукти и храни
 „ABBACCHIO ROMANO“
 ЕО No: IT-PGI-0105-0972-23.2.2012
 ЗГУ ( Х ) ЗНП ( )
 1. Наименование
 „Abbacchio Romano“
 2. Държава членка или трета държава
 Италия
 3. Описание на земеделския продукт или храна
 3.1. Вид продукт
 Клас 1.1. —
 Прясно месо (и карантия)
 3.2. Описание на продукта, за който се отнася наименованието от точка 1
 Защитеното географско указание (ЗГУ) „Abbacchio Romano“ обхваща агнетата, които са родени, отгледани и заклани в областта, посочена в точка 4. Месото от „Abbacchio Romano“, предлагано на пазара, притежава следните характеристики:
 цвят: светлорозов, с бяла покривна тлъстина;
 текстура: фина;
 консистенция: плътна, леко прошарена с тлъстина.
 ЗГУ „Abbacchio Romano“ може да бъде предлагано на пазара за консумация цяло и/или разфасовано по следния начин: цял труп, половин труп, получен посредством сагитален разрез на кланичния труп на две симетрични части; плешка; бут; котлети; глава и вътрешности (сърце, бял дроб и черен дроб).
 Кланичният труп на „Abbacchio Romano“ трябва да притежава следните характеристики: тегло на студения одран кланичен труп с главата и вътрешностите: максимум 8 kg; цвят на месото: светлорозов (отчитането се извършва върху вътрешните мускули на стомашната стена); консистенция на мускулната маса: твърда (без серуми); цвят на тлъстината: бял; консистенция на тлъстината: твърда (отчитането се извършва върху мастната тъкан над първия опашен прешлен при стайна температура 18-20 °C); мастно покритие: външната повърхност на кланичният труп е с умерено покритие, без то да е прекомерно около бъбреците.
 3.3. Суровини (само за преработени продукти)
 Суровината за ЗГУ „Abbacchio Romano“ се състои от месото и други части от мъжките и женските агнета от най-разпространените в географския район породи: Sarda и нейните кръстоски, Comisana и нейните кръстоски, Sopravissana и нейните кръстоски, Massese и нейните кръстоски, Merinizzata Italiana и нейните кръстоски. Агнетата се колят между 28-ия и 40-ия ден след раждането, така че мъртвото тегло на екземплярите да е не повече от 8 kg. Освен това животните, предназначени за производството на ЗГУ „Abbacchio Romano“, трябва да бъдат идентифицирани до 20 дни след раждането си посредством поставена на лявото ухо марка с формата на лента или копче, на чиято предна част е изписан буквено-цифреният идентификационен код на стопанството, а на задната — поредният номер на животното.
 3.4. Фураж (само за продукти от животински произход)
 Агнетата трябва